
Predgovor 


U povodu stote obljetnice početka Prvoga svjetskog rata, koja se 2014. godine počela obilježavati na nacionalnoj i 
europskoj razini, i Muzej Grada Crikvenice uključuje se u obilježavanje događaja koji je trajno izmijenio sliku Europe, ali i 
svijeta. Niz kulturnih, znanstvenih i umjetničkih događaja kojima se Hrvatska priključila europskom i svjetskom obilježa- 
vanju stogodišnjice Prvoga svjetskoga rata, a koje je poduprlo ili je u njihovu organizaciju uključeno Ministarstvo kulture 
Republike Hrvatske, čini i izložba Muzeja Grada Crikvenice Zaboravljeni rat 1914. — 1918. 

Prvi svjetski rat bio je prvi globalni sukob s dalekosežnim posljedicama za čitav svijet; vojna djelovanja obiju strana 
izazvala su do tada nezamislive ljudske gubitke, materijalnu štetu na područjima izravno zahvaćenima ratom, ali i privred- 
ni kolaps pozadine. Unatoč svim strahotama koje je Prvi svjetski rat ostavio iza sebe, ta ratna zbivanja, prilike i život ljudi 
ostali su pomalo zaboravljeni i u sjeni Drugoga svjetskog rata, ali i brojnih tragičnih događaja u 20. stoljeću. 

Kakojetajsukobutjecaonaživoti prilike ljudi crikveničkogivinodolskogakraja, moglo sevidjetinaizložbiZaboravljenirat 
1914.-1918.lakojeovajkrajbio pošteđen izravnihratnih sukobairazaranja,brojnisusugrađaniodlazilinabojišta,aonikojisu 
ostalisusretalisusesgladiineimaštinom.Biojetokraj,svijeta“štosugapoznavaliikrajMonarhijeunutarkojesudotadaživjeli. 
Izložba je nastala uz veliku pomoć brojnih pojedinaca koji su u svojem obiteljskom nasljeđu pronašli vrijedne fotografije i 
dokumente te različitu građu, na temelju kojih se stvorila slika ratnih godina Crikvenice i Vinodola. Tako je priča o,Velikom 
ratu“ ispričana kroz živote naših nekadašnjih sugrađana, a ljudske žrtve i tragične sudbine dobile su svoje ime. 

Bez pomoći Ministarstva kulture Republike Hrvatske, Grada Crikvenice, brojnih kulturnih ustanova i institucija te poje- 
dinaca ova se izložba ne bi mogla realizirati. 

U želji da izložba ne bude zaboravljena kada se svi izloženi predmeti vrate vlasnicima, a njihovo mjesto zauzmu neki 
novi, Muzej Grada Crikvenice izdao je i katalog izložbe, kao trajni podsjetnik na spomenutu izložbu. 

Željko Bistrović 


Rekvizicija zvona 


Tijekom Prvoga svjetskog rata na području tadašnje 
Austro-Ugarske Monarhije za ratne su potrebe lijevanja 
topova i streljiva sustavno oduzimana crkvena zvona. 
Okolnosti i detalji rekvizicije do sada su posebno raz- 
matrani u Bulićevu i Hoffilerovu radu koji su o ovoj temi 
najinformativniji.' U razdoblju između 1915. i 1916. godine 
odlukama Carskoga i kraljevskog ministarstva rata (K.u.k. 
Kriegsminister) u Monarhiji su se morala u ratne svrhe 
rekvirirati prvotno sva, a kasnije samo zvona nastala nakon 
1700. godine. Prva naredba Ministarstva rata o rekviziciji 
izdana je 21. svibnja 1915., a prvo skidanje zvona zapo- 
čelo je početkom srpnja 1916. Rekvizicija se provodila u 
dva navrata. U prvom je navratu oduzeto oko dvije trećine 
sveukupne količine zvonovine, a skidana su tzv. ,suvišna“ 
zvona za koja nije dana odšteta. U drugom je navratu pro- 
vedena stroža rekvizicija u kojoj je za 1 kg zvonovine dana 
odšteta od 4 krune. U ovom su navratu pošteđena samo 
zvona koja su pokrajinski konzervatorski uredi označili 
kao vrijedna čuvanja, a prema provedbenim odredbama 
Carskoga i kraljevskog središnjeg povjerenstva za prouča- 
vanje i zaštitu umjetničkih i povijesnih spomenika (K.u.K. 
Zentral-Kommission fur Erforschung und Erhaltung der 
Kunst- und historischen Denkmale). 

Akciju prikupljanja zvona vodila su vojna zapovjed- 
ništva, no važnu ulogu u njoj imalo je Ministarstvo za 


bogoštovlje i nastavu koje ju je provodilo svojim nared- 
bama preko svojih pokrajinskih namjesništava. Tim se 
naredbama u početku formalno izbjeglo imenovanje ovog 
procesa kao prisilne rekvizicije jer su se zvona trebala preu- 
zimati putem slobodnog ugovora uz primjerenu nadokna- 
du, a ne prema zakonu o ratnim davanjima iz 1912. godi- 
ne.? No druga je rekvizicija provedena prema navedenom 
zakonu, a na osnovi naredbe Ministarstva za zemaljsku 
obranu (Ministerium fir Landesverteidigung) objavljene 22. 
svibnja 1917. Biskupski ordinarijati i episkopski konzistoriji 
bili su pozvani da sastave popise svih zvona kako bi se iz 
rekvizicije izostavila ona umjetnički i povijesno vrednija. 
No u praksi se događalo da se župnici nisu htjeli odvojiti 
od onih novijih i boljega zvuka pa bi umjesto njih ustupili 
ona koja su se trebala sačuvati. Naredbama je propisano i 
to da se za zvona koja su imala natpise ili ukrase izrade kal- 
kografije ili fotografije. Zbog opsežnog posla povezanog 
s troškovima puta predstavnici pokrajinskih konzervator- 
skih odjela mogli su zvona pregledati i izlučiti ona vrednija 
u za to određenim sabiralištima. 

Područje današnje Hrvatske tada je bilo podijeljeno 
u tri regije u kojima su postojale zasebne komisije koje su 
komunicirale s biskupijama i župnim uredima u cilju izlu- 
čivanja umjetnički i povijesno vrednijih zvona. Za Istru, 
Krk, Cres i slovensko primorje (tj. nekadašnji Kustenland) 

bio je zadužen konzervator Anton Gnirs. On je popisao sva 
zvona iz ove regije i kataloški ih obradio u monografiji Alte 
und neue Kirchenglocken, najopsežnijem djelu hrvatske 
kampanologije.? Nažalost, Gnirs nije sačinio popis zvona 
na terenu, već u Ljubljani gdje se nalazio sabirni centar. 
Ondje je Maksa Samassu, zadnjega aktivnog pripadnik 
poznate ljubljanske zvonoljevačke obitelji, austrougarska 
vojska angažirala za pretapanje rekviriranih zvona. Neko- 
liko zvona iz navedenoga kataloga i danas se nalazi u Istri, 
no ne znaju se okolnosti njihova povratka. U Metropoli- 
tan museum of Art u New Yorku nalazi se zvono podrije- 
tlom iz Ližnjana za koje je navedeno da je nabavljeno iz 
zbirke Samassa.* Ovaj nas podatak navodi na zaključak da 
su navedena zvona preživjela možda upravo zahvaljujući 
navedenom zvonoljevaču. 

Na području Dalmacije postupak rekvizicije nadgledao 
je mons. Frane Bulić. U Dalmaciji je postojalo osam sabir- 
nih centara. U Dubrovniku, Grudama, Metkoviću i Zeleniku 
zvona je pregledavao Božo Cvjetković, u Zadru Josip Bersa, 
u Splitu, Šibeniku i Kninu Bulić. Iz ovih su centara zvona 
transportirana u Slavonski Brod kamo je osobno odlazio 
Bulić? Na više mjesta u svojem radu Bulić upozorava na 
nespretnosti prilikom provođenja rekvizicije zbog kojih su 
stradala i zvona koja su se trebala sačuvati. Tako je skidanje 
zvona počelo obavljati Vojno zapovjedništvo iz Mostara 
u Kotorskome i Dubrovačkom kotaru bez obavještava- 
nja Pokrajinskoga konzervatorskog ureda. Sveukupno je 
rekvirirano oko 1500 dalmatinskih zvona od kojih je oko 
150 bilo isključeno iz rekvizicije ,u svrhe liturgične i znan- 
stvene“. 

Za područje uže Hrvatske i Slavonije, kojima je pripada- 
lo i područje tadašnjeg Vinodola, o rekviriranim se zvoni- 
ma brinulo ,Zemaljsko povjerenstvo za čuvanje umjetnih i 
historičnih spomenika u kraljevinama Hrvatske i Slavonije“. 
Ovo je povjerenstvo 11. veljače 1916. sastavilo program 

zaštite zvona kojim je trebalo popisati i izmjeriti sva zvo- 
na te sačuvati sva velika zvona, ona s gotičkim i nečitkim 
natpisima, od kulturnoga i povijesnog značenja te s umjet- 
ničkim ornamentima.“ Akcije povjerenstva vodio je Viktor 
Hoffiller koji je u svim sabirnim centrima provodio stručni 
pregled zvona prije nego što su bila odvezena. On je priku- 
pio i opsežnu dokumentaciju o zvonima od koje je namje- 
ravao načiniti monografiju.Z U poslu fotografiranja najviše 
je bio angažiran Vladimir Tkalčić. Sabirni centri postojali 
su u Sisku, Čakovcu, Gyćkćnyesu, Zagrebu, Karlovcu, Sla- 
vonskom Brodu, Osijeku, Inđiji, Vinkovcima i u Rijeci. Akciju 
prikupljanja zvona vodilo je Vojno zapovjedništvo u Zagre- 
bu. Na riječkom području, kojem je pripadao i Vinodol, 
zvona je skidala tvrtka Widman sa Sušaka. Do 4. studenog 
1916. iz Zagreba je, prema izvještaju Zentraltransportleitu- 
nga iz Beča, odvezeno 158.905 kg zvonovine. Hoffiller je 
pregledao oko 3000 zvona. Od točno stotinu vagona nije 
pregledano tek oko pet. Osobno je odlazio u Budimpeštu 
te u tvornicu Nagyteteny-Diosd da u posljednji čas spasi 
neka važnija zvona jer su bila upućena u krivom smjeru. 
Njegovom je snalažljivošću godine 1917. vraćeno 18 zvona 
koja su imala svojstva spomenika kulture.š Oko 80 spaše- 
nih zvona danas se nalazi u Muzeju za umjetnost i obrt u 
Zagrebu. 


Sačuvana zvona u Vinodolu i njihova kulturno-povijesna 
vrijednost 


Ovom smo izložbom posvetili pažnju najstarijim evi- 
dentiranim i sačuvanim zvonima užega, zemljopisno odre- 
đenog područja Vinodolske doline. Potpuna obrada svih 
zvona u ovom trenutku zahtjevan je posao koji nadilazi 
mogućnosti ove izložbe. Najstarija, gotička zvona zaokru- 
žena su cjelina koja se od kasnijih razlikuje brojnim odlika- 
ma, od tehnologije lijevanja, karakterističnog oblikovanja 

35. Gjuro Szabo, Skice iz terenskih bilješki, Uprava za zaštitu kulturne baštine Ministarstva kulture, Zagreb 


izdužena, kruškolikog oblika te umjetničke obrade i natpi- 
sa. Već Ivan Kukuljević Sakcinski evidentira neka od vino- 
dolskih zvona koja su na sebi nosila srednjovjekovne nat- 
pise. U svojim terenskim bilježnicama zvona bilježi i Gjuro 
Szabo koji je također prepisivao nacrte i skicirao zvona.!'“ 
Arhiv Muzeja za umjetnost i obrt u Zagrebu čuva opsežnu 


dokumentaciju, popise i opise zvona koje su načinili župni- 
ci te korespondenciju između ,Zemaljskog povjerenstva za 
čuvanje umjetnih i historičnih spomenika u kraljevinama 
Hrvatske i Slavonije“ i župnika. 

U Muzeju za umjetnost i obrt sačuvano je šest vinodol- 
skih zvona. Od gotičkih se u stalnom postavu nalaze dva. 

36. Zvono iz crkve svetoga Stjepana u Driveniku, Muzej za umjetnost i 
obrt, Zagreb 


Zvono iz 1489. nalazilo se na zvoniku crkve Blažene Djevice 
Marije u Belgradu, a opisuju ga i Kukuljević i Szabo. Drugo 
izloženo zvono potječe s kapele svetog Stjepana u Driveni- 
ku. Ono je jedino vinodolsko zvono koje je potpisano. Izlio 
ga je majstor Vivencius u 14. stoljeću. On je vjerojatno sin 
Nikole, također venecijanskog zvonoljevača. Osim drive- 
ničkog izlio je i zvona za crkvu sveteTrojice u Kastvu (1341.) 
i Svetoga Križa u Brestu u Istri, za crkve u Brodu kraj Bohinj- 
ske Bistrice (1340.), Šentjoštu (1354.) i Orehu u Sloveniji te 
u Hollnegu u Štajerskoj. Zajedno sa sinom Viatorom izlio je 

37. Zvono u crkvi svetoga Dujma u Driveniku 


1355. godine zvono koje se nalazilo na isusovačkoj crkvi 
svetog Ignacija u Dubrovniku. 

U depou Muzeja za umjetnost i obrt čuva se tribaljsko 
zvono koje je ovom izložbom prvi put izloženo. Kukuljević 
u svojem katalogu natpisa spominje pod brojem 937. malo 
zvono iz 1436. koje se nalazilo na crkvi Blažene Djevice 
Marije u Polju. Ujedno ga opisuje Szabo u svojim terenskim 
bilježnicama te župnik Andrija Pobor u navedenoj doku- 
mentaciji Muzeja za umjetnost i obrt. 

U arhivu navedenog muzeja spominju se i zvona iz 

38. Zvono na grobljanskoj kapeli u Triblju 


Drivenika, Bribira i Grižana. Zvono s crkve svetog Dujma u 
Driveniku iz 1437. očito je poslije rata vraćeno ili nije ni ski- 
nuto jer se i danas nalazi u zvoniku crkve. Bribirsko zvono iz 
1451. nalazilo se u crkvi svetih Petra i Pavla, a bilo je posve- 
ćeno evanđelistu Mateju. Posvećivanje zvona evanđelisti- 
ma ili arkanđelima bila je uobičajena praksa u srednjem 
vijeku. Brunšmid za ovo zvono u dopisu od 9. rujna 1916. 
odgovara bribirskom župniku da je odaslana g. Widmanu 
na Sušaku službena preporučena obavijest da se ima zvo- 
no od g. 1457 (sic!) ostaviti. | u Grižanama su evidentirana 





dva gotička zvona, oba iz crkve svetog Martina. Župnik M. 
Matasić na jednome spominje nečitljivi glagoljski natpis, 
a na drugome gotički natpis. Nažalost, oba su zvona izgu- 
bljena. Osim zvona svetog Dujma u Driveniku u samom 
Vinodolu sačuvano je još samo zvono s kapele svetih Kuz- 
me i Damjana koje se danas nalazi na grobljanskoj kapeli 
u Triblju. Moguće je da je to zvono iz 1486. koje spominje 
Kukuljević u svojem katalogu pod brojem 938. 

Gornji nam navodi potvrđuju da su u rekviziciji zvona 
s područja Vinodola nestala i ona umjetnički i povijesno 
vrednija. Moguće je da ih jednog dana ponovno vidimo 
kada se pronađu zagubljene fotografije Vladimira Tkalčića. 
Od sačuvanih zvona rijetka su ostala na svojim izvornim 
mjestima, kao što je ono s crkve svetog Dujma u Driveniku. 
Većinom se nalaze u zbirci i depou Muzeja za umjetnost 
i obrt. Ovom su izložbom dva nakratko vraćena kako bi 
posvjedočila tragediju Prvog svjetskog rata zbog kojeg su 
oduzeta iz svojih crkava u kojima su zvonila gotovo pola 
milenija. 

F. Bulić (1920), nav. dj., str. 7. 

A. Horvat (1978-1979), nav. dj., str. 11-36. 

K. Dočkal (1942), nav. dj., str. 53. 


V. Hoffiler (1919), nav. dj., str. 7-10.; K. Dočkal (1942), nav. dj. str. 52.; 
L. S. Plukavec (2004), nav. dj., str. 41; 


I. Kukuljević Sakcinski (1891), nav. dj., str. 7., 118., 277. 


10_Planoteka Uprave za zaštitu kulturne baštine Ministarstva kulture, 
Ostavština Gjure Szabe, MK-UZKB-OGS, kutija 7, bilježnica 7. 

VI /1 
Gotičko zvono 


Nepoznati venecijanski zvonoljevač, 1486. 
Bronca, lijevanje; visina 36 cm, promjer 37 cm 
Natpis: IHS MARIA MCCCCLXXXVI 

Iz crkve Blažene Djevice Marije, Tribalj 

Muzej za umjetnost i obrt, Zagreb 

MUO 11517 


Dva polja izvedena tankim, plitko istaknutim linijama. U 
donjem širem polju nalazi se natpis, dok je gornje polje, 
ispod ramena zvona, prazno. Između njih, na sredini 

zvona, nalazi se monogram sastavljen od znaka sličnoga 
glagoljskom slovu N s lijeve i latinskog slova A s desne 
strane monograma. Iznad njih, na liniji koja spaja ova dva 
slova nalazi se latinski križ. Na vrhu zvona nalazi se kruna 
od šest ušica. Zvono je popravljano, a na obodu je napuklo. 
Osim inventarnog broja Muzeja na ušici krune na samom 
tijelu nalazi se veliki broj 54 kojim je zvono označeno 
najvjerojatnije u vrijeme rekvizicije. 

Lit.: Kukuljević Sakcinski (1891); Planoteka Uprave za zaštitu 
kulturne baštine Ministarstva kulture, Ostavština Gjure 
Szabe, MK-UZKB-OGS, kutija 7, bilježnica 7.; Ostavština 
Viktora Hoffilera u arhivi Odjela dokumentacije Muzeja za 
umjetnost i obrt u Zagrebu 

ZB. 

VI/2 
Gotičko zvono 
























Nepoznati venecijanski zvonoljevač, 1489. 
Bronca, lijevanje; visina 47 cm, promjer 45 cm 
Natpis: IHS MCCCCLXXXVIIII 

Iz kapele Majke Božje Snježne, Belgrad 

Muzej za umjetnost i obrt, Zagreb 

MUO 11530 


Dva polja izvedena tankim, plitko istaknutim linijama. U 
donjem polju nalazi se natpis, dok je gornje polje, ispod 
ramena zvona, prazno. Između njih, na sredini zvona, nalazi 

se monogram sastavljen od slova S iznad kojeg se nalazi 
latinski križ. Na vrhu zvona nalazi se kruna od šest ušica. Osim 
inventarnog broja Muzeja na ušici krune na samom tijelu nalazi 
se veliki broj 67 kojim je zvono označeno najvjerojatnije u 
vrijeme rekvizicije. 

Lit.: Kukuljević Sakcinski (1891); Planoteka Uprave za zaštitu 
kulturne baštine Ministarstva kulture, Ostavština Gjure Szabe, 
MK-UZKB-OGS, kutija 7, bilježnica 7.; Ostavština Viktora 
Hoffilera u arhivi Odjela dokumentacije Muzeja za umjetnost i 
obrt u Zagrebu 

Ž.B. 





VI/3 
Ulomak zvona 


Nepoznati zvonoljevač 
Bronca, lijevanje; 9x 9x3 cm 
Ustupila Katica Barbarić. 


Ulomak zvona iz crkve svetog Martina u Grižanama uništenog u vrijeme rekvizicije u Prvome svjetskom ratu. Ulomak je sačuvala Marija Lušičić koja je 


bila prisutna prilikom skidanja i lomljenja zvona u Grižanama. 
TR. 

